### | | | | --- | --- | | | | | --- | | **Byråd** 30. oktober 2018 Sagsnr. 710-2017-23428 Dok.nr. 710-2018-395270 Sagsbehandler DPHWSO | | 164.                Endelig vedtagelse af lokalplan nr. 382 - Teknisk anlæg ved [adresse] i Hinnerup og tillæg nr. 2 til Kommuneplan 2017-29 - Åbent

###

|  |  |
| --- | --- |
| Tidl. politisk behandling | PU, 06.02.18, pkt. 5, BY, 29.05.18, pkt. 76 |
| Forventet sagsgang | PU, ØK, BY |
| Lovgrundlag | Planlov |

###

**SAGENS INDHOLD**

Byrådet skal i denne sag tage
stilling til endelig vedtagelse af ”Lokalplan nr. 382 - Teknisk anlæg ved
Freddy Larsen i Hinnerup, samt tilhørende tillæg nr. 2 til Kommuneplan 2017-29”.

Formålet med lokalplanen er at
muliggøre, at to højspændingsledninger på henholdsvis 60 kV og 150 kV kan
omlægges og kabelføres i jorden. Dette indebærer blandt andet, at der vil blive
opført en kabelovergangsstation, en bæremast og en overgangsmast i området.

Det forventes at blive nødvendigt
at foretage en ufrivillig erhvervelse af både permanente og midlertidige
rettigheder inden for lokalplanområdet gennem ekspropriation. Lokalplanen udgør
det hjemmelsgrundlag, der kan muliggøre dette.

Forslaget til lokalplanen og kommuneplantillægget har været
fremlagt i offentlig høring i perioden 31. maj til 26. juli 2018. Der er i
høringsperioden indkommet to høringssvar. Høringssvarene er beskrevet i
vedhæftede bilag sammen med Teknik og Kulturs kommentarer og indstilling. Den
fulde ordlyd af høringssvarene er også vedhæftet.

**VURDERING**

De indkomne høringssvar omhandler ønsker om skærmende
beplantning omkring overgangsstationen, etablering af en cykelsti mellem Haar
og [adresse] samt beklagelse af den foreslåede løsning som kortsigtet, set i
sammenhæng med de samlede udbygningsplaner nord for Haldumvej i Kommuneplan
2017-29.

Det anbefales, at der ikke etableres beplantning omkring
kabelovergangsstationen, idet den er lavere end de eksisterende master i
området, samt en række tekniske begrænsninger i forhold til at kunne etablere
beplantning rundt om stationen.

[adresse]
vedrører ikke direkte lokalplanområdet. Det skitserede kabelprojekt muliggør
senere udbygning af vejen og etablering af en sti langs vejen.

Det
vil klart være at foretrække, at der gennemføres kabellægning over en længere
strækning med henblik på at muliggøre yderligere boligudbygning i området.
Desværre er kabellægningen omfattet af betydelige økonomiske konsekvenser, og
det vurderes derfor ikke at være muligt for kommunen at realisere dette.
Nærværende kabellægning skal derfor betragtes som første etape, som vil skulle
videreføres inden der gennemføres byudvikling nord for Freddy Larsen.

På
ovennævnte baggrund anbefaler Teknik og Kultur, at der ikke sker ændring af
lokalplanforslaget, som følge af de modtagne høringssvar.

**ØKONOMI**

Vedtagelse af lokalplan nr. 382
og kommuneplantillæg nr. 2 har ingen direkte økonomiske konsekvenser for
Favrskov Kommune.

Ved realisering af det tekniske
anlæg vil der være en betragtelig økonomisk udgift for Favrskov Kommune, som
forventeligt vil beløbe sig til 10-15 mio. kr. Udgiften vil indgå som vilkår og
udgift for byggemodningen af Lokalplan nr. 369.

Der vil samtidigt skulle
forventes, at der opstår udgifter til gennemførelse af en ekspropriation for
kabeltraceet og overgangstationen.

Inden Favrskov Kommune
forpligter sig til at afholde ovennævnte udgift til kabellægning vil Byrådet
blive bedt om at tage stilling til et konkret tilbud i en særskilt sag.

**INDDRAGELSE**

Der har forud for lokalplanens udarbejdelse været afholdt
møder med ejeren af de berørte arealer, med henblik på at finde en frivillig
løsning.

Borgerinddragelse og kommunikation om lokalplanen er sket
efter reglerne i planloven, og planforslaget samt kommuneplantillægget har
været fremlagt i offentlig høring i otte uger i perioden 31. maj til 26. juli
2018.

**INDSTILLING**

Direktøren for Teknik og Kultur indstiller til Byrådet:

1. At forslag
til ”Lokalplan nr. 382 - Teknisk anlæg ved [adresse] i Hinnerup, samt
tilhørende tillæg nr. 2 til Kommuneplan 2017-29” vedtages endeligt.

**BESLUTNING**

***Planudvalget, 2. oktober 2018:***

Fraværende:ingen

Indstilles godkendt.

***Økonomiudvalget, 23. oktober 2018:***

Fraværende:Ingen

Det indstilles, at den endelige vedtagelse af lokalplanen
stilles i bero, idet de planlagte aktiviteter vedrørende Favrskov Kommunes
nedlægning af højspændingskabler på arealet, nu forventes at kunne realiseres
uden vedtagelse af lokalplanen.

**Bilag**

|  |  |
| --- | --- |
| Forslag til Lokalplan 382 - Teknisk anlæg ved [adresse] i Hinnerup samt kommuneplantillæg nr. 2 og miljøscreening | 710-2018-99707 |
| Indkomne høringssvar | 710-2018-238850 |
| Vurdering af høringssvar | 710-2018-238528 |